Komisijos reglamentas (EB) Nr. 2917/95
1995 m. gruodžio 18 d.
iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gegužės 23 d. Komisijos reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles [1], su paskutiniais pakeitimais, padarytais Reglamentu (EB) Nr. 2147/9 [2], ypač į jo 12 straipsnį,
kadangi patikslinant grąžinamąsias išmokas turėtų būti atsižvelgiama į sumą, lygią žaliavinių ryžių intervencinės kainos mėnesio padidinimui laikotarpiu nuo spalio iki liepos mėnesio;
kadangi šiame reglamente numatytos priemonės atitinka Grūdų vadybos komiteto nuomonę;
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1162/95 12 straipsnis papildomas šiomis 4 ir 5 dalimis:
"4. Pagal Reglamento (EEB) Nr. 1418/76 14 straipsnį to paties reglamento 1 straipsnio 1 dalies a ir b punktuose išvardytiems produktams taikomos grąžinamosios išmokos suma laikotarpiu nuo spalio iki liepos mėnesio imtinai yra patikslinama suma, lygia tai, kuria kas mėnesį didinama tiems prekybos metams nustatyta žaliavinių ryžių intervencinė kaina, atsižvelgiant į perdirbimo etapą ir taikytiną perdirbimo koeficientą.
5. Jeigu licencijos galiojimo laikas tęsiasi ilgiau negu prekybos metai, grąžinamosios išmokos yra sumažinamos žaliavinių ryžių dviejų prekybos metų intervencinių kainų skirtumu, atsižvelgiant į perdirbimo etapą ir taikytiną perdirbimo koeficientą.
Šis kainų skirtmas nustatomas rugsėjo 1 d. ir apibrėžiamas kaip:
a) skirtumas tarp žaliavinių ryžių intervencinių kainų, neatsižvelgiant į jokius ankstesnių ir naujų prekybos metų mėnesio padidinimus;
b) suma, lygi mėnesio padidinimui, padaugintam iš mėnesių, praėjusių nuo spalio mėnesio iki paraiškos licencijai gauti pateikimo mėnesio imtinai, skaičiaus.
Šie du veiksniai perskaičiuojami naudojant atitinkamą perdirbimo koeficientą, taikomą produkto eksportavimo metu.
Grąžinamosios išmokos sumažinamos a ir b punktuose nurodytomis sumomis, atsižvelgiant į nulukštenimo etapą, o nuo naujų prekybos metų spalio mėnesio jos yra didinamos naujiems prekybos metams taikoma mėnesio padidinimo suma laikantis 4 dalyje išdėstytų taisyklių."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas 1995 m. rugsėjo 1 d. arba vėliau išduotoms licencijoms.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. gruodžio 18 d.